Brudd for Maria Mena
Maria Mena delte den triste nyheten på Instagram lørdag, men sier de to fortsatt er bestevenner. – Hei alle sammen! Jeg våknet i dag og tenkte at det kanskje var på tide å fortelle dere en slags hemmelighet ... dette er en ganske så klein del av å være meg ... og jeg vet at jeg ikke MÅ gjøre dette om jeg ikke vil men jeg har vært så ærlig med dere om begynnelsen av forholdet mitt til superbård at det føles rett å være åpen om slutten. For Det har nemlig vært slutt mellom oss i seks måneder, skriver den norske artisten. Maria Mena sier til VG at hun ikke ønsker å kommentere bruddet ytterligere. VG har vært i kontakt med Bård Hauki, som bekrefter at det er slutt. Han ønsker for øvrig ikke å kommentere bruddet. Paret har vært kjærester siden 2017.
Det er slutt mellom Maria Mena (32) og Bård Hauki (52). Ifølge artisten ble det slutt for seks måneder siden.